مہدی ربانی

مہدی ربانی (وفات: 13 جون 2025ء) ایرانی بریگیڈیئر جنرل تھے جو سپاہ پاسداران انقلاب اسلامی سے وابستہ تھے۔ وہ 2016ء سے اپنی وفات 2025ء تک ایران اسرائیل جنگ کے آغاز کے دوران اسلامی جمہوریہ ایران کی مسلح افواج کے جنرل اسٹاف کے شعبۂ عملیات کے نائب سربراہ کے طور پر خدمات انجام دے رہے تھے۔

 پیشہ ورانہ زندگی 
مہدی ربانی نے اپنے عسکری زندگی کا آغاز ایران عراق جنگ کے دوران سپاہ پاسداران انقلاب اسلامی کے رکن کی حیثیت سے کیا۔ 1990ء کی دہائی کے وسط سے 2001ء تک وہ نجف اشرف بیس کے کمانڈر رہے۔ اس کے بعد 2001ء سے 2004ء تک ثامن الائمہ بیس کے کمانڈر کے طور پر خدمات انجام دیں اور اسی دوران پانچویں نصر ڈویژن کی قیادت بھی کی۔ اس وقت وہ صوبہ خراسان میں سپاہ پاسداران کے سینئر کمانڈر بھی تھے۔

2005ء سے 2012ء تک وہ قرارگاہ ثار الله کے نائب کمانڈر رہے اور 2011ء سے 2016ء تک سپاہ پاسداران کے شعبۂ عملیات کے نائب سربراہ رہے۔ ستمبر 2016ء سے جون 2025ء میں اپنی وفات تک وہ اسلامی جمہوریہ ایران کی مسلح افواج کے جنرل اسٹاف کے شعبۂ عملیات کے نائب سربراہ کی حیثیت سے خدمات انجام دے رہے تھے۔
 حوالہ جات 

زمرہ:ایران میں دہشت گردی سے اموات
زمرہ:ایرانی سیاسی مقتولین
زمرہ:بیسویں صدی کی پیدائشیں
زمرہ:2025ء کی وفیات